Universiteti i Prishtinës

**Universiteti i Prishtinës** (**UP**) është një universitet publik në Prishtinë, Kosovë. Ai është universiteti më i madh dhe më i vjetër aktiv në Kosovë.

UP-ja ka 17 fakultete — 14 prej tyre akademike, dhe 3 prej tyre për shkenca të aplikuara.

Universiteti i Prishtinës është anëtar i plotë i Asociacionit të Universiteteve Evropiane.

## Historiku 
Institucioni i parë i arsimit të lartë në Kosovë ishte Shkolla e Lartë Pedagogjike në Prishtinë (1958). Në fillim kishte këto grupe mësimore: Grupi i Gjuhës dhe i Letërsisë Shqipe, Grupi i Gjuhës dhe i Letërsisë Serbokroate, Grupi i Biologjisë, i Gjeografisë dhe i Kimisë, Grupi i BAT-it dhe i Fizikës, Grupi i Matematikës dhe i Fizikës. Në vitin e parë shkollor 1958/59 u regjistruan 93 studentë të rregullt dhe 55 me korrespondencë. Në vitin shkollor 1961/62 u hap paralelja e SHLP të Prishtinës në Prizren, ku u regjistruan 100 studentë, 48 prej të cilëve ishin shqiptarë. Në vitin 1962 SHLP e Prizrenit bëhet e pavarur. SHLP e Prishtinës themeloi edhe Qendrën për studime me korrespondencë në Novi Pazar, me 50 studentë.

UP u themelua me Ligjin mbi themelimin e Universitetit të Prishtinës, të cilin e miratoi Kuvendi i Krahinës Socialiste të Kosovës më 18 nëntor 1969. Themelimi i Universitetit të Prishtinës ishte një ngjarje historike për popullin e Kosovës dhe sidomos për kombin shqiptar. Kuvendi themelues i Universitetit të Prishtinës u mbajt më 13 shkurt 1970, kurse dy ditë më vonë , më 15 shkurt 1970 u mbajt edhe mbledhja solemne e Kuvendit dhe data e 15 shkurtit u shpall Ditë e Universitetit të Prishtinës. Në përbërje të Universitetit të Prishtinës të posathemeluar ishin këto fakultete me seli në Prishtinë: Fakulteti Filozofik, Fakulteti Juridiko-Ekonomik, Fakulteti Teknik dhe Fakulteti i Mjekësisë. Universiteti i Prishtinës ka 17 fakultete. Shkollat e larta pedagogjike dhe Fakulteti i Mësuesisë janë bartur në Fakultetin e Edukimit.

## Fakultetet 
Njësitë akademike të universitetit janë:
* Fakulteti Filozofik i UP-së
* Fakulteti i Shkencave Matematike-Natyrore
* Fakulteti i Filologjisë
* Fakulteti Juridik
* Fakulteti Ekonomik
* Fakulteti i Ndërtimtarisë dhe Arkitekturës
* Fakulteti i Inxhinierisë Elektrike dhe Kompjuterike
* Fakulteti i Inxhinierisë Mekanike
* Fakulteti i Mjekësisë
* Fakulteti i Arteve
* Fakulteti i Bujqësisë dhe Veterinarisë
* Fakulteti i Xehetarisë dhe Metalurgjisë
* Fakulteti i Kulturës Fizike
* Fakulteti i Edukimit (Dega Prishtine, Gjakove, Prizren, Gjilan)
* Fakulteti i Shkencave të Aplikuara në Mitrovicë
* Fakulteti i Shkencave të Aplikuara në Ferizaj
* *Fakulteti i Gazetarisë*

Skeda:University of Pristina - Faculty of Philology 2.JPG|Fakulteti i Filologjisë
Skeda:University of Prishtina - Faculty of Engineering (1) front.jpg|Fakulteti i Ndërtimtarisë, Arkitekturës dhe Inxhinierisë
Skeda:University of Prishtina - Faculty of Medecine - Institut A.jpg|Fakulteti i Mjekësisë (Instituti A)
Skeda:University of Pristina - Faculty of Philosophy.JPG|Fakulteti i Filozofisë
Skeda:University of Pristina - Faculty of Mathematics and Natural Sciences.JPG|Fakulteti i Shkencave Matematike - Natyrore
Skeda:University of Pristina - Law and Economic Faculty.JPG|Fakulteti Juridik dhe Ekonomik
Skeda:University of Pristina - Campus Map.JPG|Kampusi

## Doctor Honoris Causa 
* 1975 - Josip Broz Tito – Jugosllavi (Kryetar i ish-Republikës Socialiste Federative e Jugosllavisë)
* 1976 - Fakhruddin Ali Ahmed – Indi (Kryetar i Republikës së Indisë)
* 1987 - Dragiša Ivanović – Jugosllavi (Profesor i Universitetit të Beogradit)
* 2001 - Michael Weninger – Austri (Ambasador i Austrisë në Beograd)
* 2002 - Bernard Kouchner – Francë ( Kryeadministrator i OKB-së në Kosovë)
* 2003 - William Kerr – SHBA (Kryetar i Kolegjit La Roche) 
* 2003 - Bill Clinton – SHBA (President)
* 2003 - Ismail Kadare  - Shkrimtar shqiptar 
* 2004 - Wolfgang Benedek – Austri (Profesor në Fakultetin Juridik, Grac, Austri) 
* 2008 - Bamir Topi – Shqipëri (President i Republikës së Shqipërisë)
* 2009 - Erhard Busek – Austri (Rektor i Universitetit të Shkencave të Aplikuara, Salzburg, Austri)
* 2009 - Sali Berisha – Shqipëri (Kryeministër i Republikës së Shqipërisë)
* 2009 - Albert Rohan – Austri (Ambasador)
* 2010 - Tony Blair – Mbretëria e Bashkuar (Kryeministër)
* 2010 - Doris Pack – Gjermani (Anëtare e Parlamentit Evropian)
* 2010 - Recep Tayyip Erdogan – Turqi ( Kryeministër i Republikës së Turqisë)
* 2011 - Adem Demaçi –  Republika e Kosovës (Veprimtar i Çështjes Kombëtare)
* 2012 - Noel Malcolm – Mbretëria e Bashkuar (historian eminent)

## Anëtar nderi 
* Ali Hadri, akademik
* Dervish Rozhaja, akademik 
* Ejup Statovci, ish-rektor i Universitetit të Prishtinës
* Eshref Ademaj, anëtar korrespondent i Akademisë së Shkencave dhe Arteve të Kosovës,
* Fehmi Agani, akademik 
* Gazmend Zajmi, akademik 
* Ukshin Hoti, anëtar nderi i Universitetit të Prishtinës.

## Njerëz të shquar 
### Anëtarë të fakultetit dhe të diplomuar 
* Fehmi Agani, akademik, profesor i sociologjisë, dhe politikan
* Ag Apolloni, shkrimtar dhe profesor i letërsisë
* Fahri Beqiri, kompozitor
* Hysen Bytyqi, profesor i shkencës shtazore dhe zëvendësrektor në UP
* Masar Caka, piktor
* Nexhat Daci, ish-kryeparlamentar i Kuvendit të Kosovës, ish-profesor i kimisë
* Fatmir Dalladaku, kardiokirurg që performoi operacionin e parë me zemër të hapur në Kosovë
* Marjan Dema, rektor i UP-së (2016-2020)
* Ukshin Hoti, profesor, filozof dhe aktivist politik
* Hilmi Ibar, profesor i kimisë dhe ish-dekan i pegagogjisë në Universitetin e Trakisë në Edirne
* Atifete Jahjaga, ish-presidente e Kosovës
* Ali Podrimja, poet
* Albin Kurti, kryeministri i tanishëm i Kosovës
* Vjosa Osmani, presidentja e tanishme e Kosovës dhe ish-kryetare e Kuvendit të Kosovës
* Dukagjin Pupovci, njohës i arsimit
* Ibrahim Rugova, presidenti i parë i Kosovës së pasluftës
* Naser Sahiti, profesor dhe ish-rektor i UP-së
* Fatmir Sejdiu, ish-president i Kosovës dhe ish-profesor i drejtësisë
* Haris Silajxhiq, ish-kryeministër dhe anëtar i Presidencës së Bosnjës dhe Hercegovinës
* Hashim Thaçi, ish-president i Kosovës, ish-kryeministër i Kosovës, ish-zëvendësrektor i studentëve

## Shih edhe 
* Universiteti i Tiranës
* Universiteti i Novi Pazarit
* Universiteti Shtetëror i Tetovës
* Universiteti i Evropës Juglindore
* Rrjeti i Universiteteve të Ballkanit
* Universiteti Veror i Prishtinës
* Seminari ndërkombëtar për gjuhën, letërsinë dhe kulturën shqiptare

## Lidhje të jashtme 
* 

## Referime